|  |  |  |
| --- | --- | --- |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **Općinski načelnik** | |
| KLASA: 011-01/21-01/0003  URBROJ: 2156/04-03-03/6-21-0001  Matulji, 12.01.2021. godine | |  |

Na temelju članka 10.b stavak 2. i članka 13. stavka 6. Odluke o komunalnoj naknadi („Službene novine Primorsko-goranske županije“ br. 39/18, 26/19, 09/20 i 17/20) te članka 43. Statuta Općine Matulji („Službene novine Primorsko-goranske županije“ br. 26/09, 38/09, 8/13, 17/14, 29/14, 4/15 – pročišćeni tekst, 39/15 i 7/18), Općinski načelnik donosi sljedeću

**Odluku**

**o uvjetima i načinu ostvarivanja prava na oslobođenje od plaćanja komunalne naknade zbog nastupa posebnih okolnosti**

**Uvodne odredbe**

**Članak 1.**

Ovom Odlukom utvrđuju se uvjeti i način ostvarivanja prava na oslobođenje od komunalne naknade kao potpore poduzetnicima kojima je rad zabranjen, odnosno onemogućen uslijed epidemije bolesti Covid 19.

**Oslobođenje od plaćanja komunalne naknade radi nemogućnosti obavljanja djelatnosti**

**Članak 2.**

1. Obveznici plaćanja komunalne naknade iz članka 13. stavka 2. Odluke o komunalnoj naknadi ostvaruju pravo na oslobođenje od plaćanja komunalne naknade podnošenjem zahtjeva na obrascu koji je sastavni dio ove Odluke **(Obrazac 1. – „Zahtjev za oslobođenje od plaćanja komunalne naknade radi nemogućnosti obavljanja djelatnosti“).**
2. Uz zahtjev iz stavka 1. ovog članka obveznici su dužni dostaviti isprave i druge dokumente kojima se dokazuje da u razdoblju posebnih okolnosti, odlukama nadležnih tijela nisu smjeli obavljati djelatnost i to:

* Rješenje o minimalno tehničkim uvjetima za prostor u kojima se djelatnost obavlja ili
* drugi akt iz kojeg je vidljivo da je namjena prostora obuhvaćena Odlukom Stožera civilne zaštite Republike Hrvatske o zabrani obavljanja djelatnosti

1. Dokumenti i isprave iz stavka 2. ovoga članka mogu se podnijeti u preslici.

**Članak 3.**

1. Zahtjev iz članka 2. ove Odluke može se podnijeti za svaki mjesec za vrijeme trajanja posebnih okolnosti i to istekom mjeseca za koji se zahtjev podnosi.
2. Zahtjev iz članka 2. ove Odluke može se podnijeti i nakon prestanka posebnih okolnosti odnosno nakon ponovnog početka obavljanja djelatnosti za čitavo razdoblje kada se odlukama nadležnih tijela nije smjela obavljati djelatnost u poslovnom prostoru.
3. Krajnji rok za podnošenje zahtjeva iz stavka 2. ovog članka je 30 dana od dana ponovnog početka obavljanja djelatnosti.

**Članak 4.**

1. Iznos oslobođenja utvrđuje se na način da se godišnji iznos komunalne naknade, za godinu u kojoj su nastupile posebne okolnosti, umanji srazmjerno broju dana trajanja nemogućnosti obavljanja djelatnosti u toj godini i to prema slijedećoj formuli:

|  |  |  |
| --- | --- | --- |
| Godišnji iznos komunalne naknade  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  365 dana | **X** | Broj dana u kojima se nije mogla (smjela) obavljati djelatnost |

**Prijelazne i završne odredbe**

**Članak 5.**

1. Ova Odluka objavljuje se u „Službenim novinama Primorsko-goranske županije“ te na službenim mrežnim stranicama Općine Matulji, a stupa na snagu danom objave.
2. Stupanjem na snagu ove Odluke prestaje važiti Odluka o uvjetima i načinu ostvarivanja prava na oslobođenje od plaćanja komunalne naknade zbog nastupa posebnih okolnosti uzrokovanih bolešću Covid 19 te produženju rokova plaćanja komunalne naknade u 2020. godini („Službene novine Primorsko-goranske županije“ broj 19/20“) i Odluka o izmjeni Odluke o uvjetima i načinu ostvarivanja prava na oslobođenje od plaćanja komunalne naknade zbog nastupa posebnih okolnosti uzrokovanih bolešću Covid 19 te produženju rokova plaćanja komunalne naknade u 2020. godini („Službene novine Primorsko-goranske županije“ broj 44/20“).
3. Postupci za oslobođenje od plaćanja komunalne naknade pokrenuti po zahtjevu obveznika temeljem Odluka iz stavka 2. ovog članka dovršiti će se prema odredbama ove Odluke.

Općinski načelnik

Mario Ćiković v.r.

|  |
| --- |
| **REPUBLIKA HRVATSKA**  **PRIMORSKO-GORANSKA ŽUPANIJA**  **OPĆINA MATULJI**  **OBRAZAC 1.** |
| **ZAHTJEV ZA OSLOBOĐENJE OD PLAĆANJA KOMUNALNE NAKNADE**  **RADI NEMOGUĆNOSTI OBAVLJANJA DJELATNOSTI** |

*1.* **Podaci o podnositelju zahtjeva**

|  |  |  |
| --- | --- | --- |
| 1. | Ime i prezime / naziv: |  |
| 2. | Adresa sjedišta (ulica i kućni broj, mjesto, poštanski broj): |  |
| 3. | OIB: |  |
| 4. | Adresa poslovnog prostora (ulica i kućni broj, mjesto, poštanski broj): |  |
| 5. | Kontakt telefon |  |
| 6. | e-mail adresa |  |

*2.* **Podaci za izračun oslobođenja:**

|  |  |  |
| --- | --- | --- |
| 1. | Mjesec / mjeseci za koji /koje se traži oslobođenje |  |
| 2. | Broj dana kada se odlukama nadležnih tijela nije smjela obavljati djelatnost u poslovnom prostoru u pojedinom mjesecu za koji se traži oslobođenje |  |
| 3. | Godišnji iznos komunalne naknade utvrđen rješenjem o komunalnoj naknadi |  |

**Pod materijalnom i kaznenom odgovornošću potvrđujem da su podaci navedeni u ovom zahtjevu istiniti.**

Mjesto i datum:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M.P. (ime i prezime te potpis odgovorne osobe)

***Upute za popunjavanje:***

|  |
| --- |
| 1. ***NAČIN I ROKOVI PODNOŠENJA ZAHTJEVA:*** |
| Zahtjev se **može podnijeti za svaki mjesec** **zasebno** u vrijeme trajanja posebnih okolnosti i to istekom mjeseca za koji se zahtjev podnosi. |
| Zahtjev se može podnijeti i nakon prestanka posebnih okolnosti odnosno nakon ponovnog početka obavljanja djelatnosti **za čitavo razdoblje kada se odlukama nadležnih tijela nije smjela obavljati djelatnost u poslovnom prostoru a najkasnije** u roku od 30 dana od ponovnog početka obavljanja djelatnosti. |
| Uz zahtjev se uplaćuje upravna pristojba u iznosu od 20,00 kuna u upravnim biljezima sukladno Tar.br. 1. iz Tarife upravnih pristojbi Uredbe o tarifi upravnih pristojbi („Narodne novine“ br. 8/17., 37/17., 129/17., 18/19., 97/19. i 128/19). |
|  |
| 1. ***NAČIN IZRAČUNA OSLOBOĐENJA*** |
| Iznos oslobođenja utvrđuje se na način da se godišnji iznos komunalne naknade, za godinu u kojoj su nastupile posebne okolnosti, umanji srazmjerno broju dana trajanja nemogućnosti obavljanja djelatnosti u toj godini i to prema slijedećoj formuli:  *Godišnji iznos komunalne naknade*  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* *X Broj dana u kojima se nije mogla (smjela)*  *365 dana obavljati djelatnost* |
|  |
| 1. ***PROVEDBA*** |
| O zahtjevima rješava Jedinstveni upravni odjel rješenjem |
| Za rješenjem utvrđene iznose oslobođenja, umanjiti će godišnji iznos komunalne naknade utvrđen Rješenjem o komunalnoj naknadi te zatvoriti obveze po osnovi obroka koji dospijevaju u 2020.godini |
| 1. ***OBVEZNI PRILOZI*** |
| * *Rješenje o minimalno tehničkim uvjetima za prostor u kojima se djelatnost obavlja ili drugi akt iz kojeg je vidljivo da je namjena prostora obuhvaćena Odlukom Stožera civilne zaštite Republike Hrvatske o zabrani obavljanja djelatnosti* |
|  |
| 1. ***PROVEDBENI PROPISI I AKTI*** |
| * + *Odluka o komunalnoj naknadi („Službene novine PGŽ broj 39/18, 26/19, 09/20 i 17/20“)*   + *Odluka o uvjetima i načinu ostvarivanja prava na oslobođenje od plaćanja komunalne naknade zbog nastupa posebnih okolnosti („Službene novine“ PGŽ broj xxxxx)*   + *Opći porezni zakon (Narodne novine 115/16, 106/18,121/19,32/20 i 42/20)*   + *Pravilnik o provedbi Općeg poreznog zakona (Narodne novine 45/19, 35/20 i 43/20)* |
|  |
| 1. ***NAČIN PODNOŠENJA ZAHTJEVA*** |
| *Zahtjevi se podnose na adresu Općine Matulji, Trg. M.Tita 11, Matulji, osobno u pisarnicu Općine ili putem pošte.* |